Պատասխան - Հայկական կողմը ընդհանրապես պետք է միշտ պատրաստ լինի դիմակայելու յուրաքանչյուր լարվածության եւ դա կախված չպետք է լինի նրանից, թե այդ լարվածությունն ինչ աստիճանի է, ինչ դրսեւորումներ ունի: Կարծում եմ, այն ուշադրությունը, որը մենք ուղղում ենք զինված ուժերի, նրա մարտունակության բարձրացմանը, սպառազինության թարմացմանն, ընդհանրապես պաշտպանական հարցերին, հուշում են, որ մենք քնած չենք, քնելու տրամադրություն չունենք եւ բավական վճռական ենք Ղարաբաղի անվտանգությունն ապահովելու հարցում: Այսօր բանակցային գործընթացն ակտիվ փուլում չի գտնվում, արտգործնախարարները հանդիպել են: Երեւի թե, բոլորն արդեն հարմարվել են այն իրավիճակին, որ հանդիպումներից հետո հնչում են կամ ավելի հոռետեսական, կամ ավելի լավատեսական հայտարարություններ: Այսօր ավելացնելու բան չունեմ: Օսկանյան-Մամեդյարով վերջին հանդիպումն ավելի մեղմ մթնոլորտում է անցել, քան նախորդը: Սա արդեն շատերի համար հիմք է ծառայել ավելի մեծ լավատեսություն ունենալ: Այս պահին ես այդքան էլ լավատես չեմ: Ադրբեջանի նախագահի հետ հանդիպում կունենամ հունիսի 10-ին հավանաբար Սանկտ Պետերբուրգում: Համանախագահները փորձում են կազմակերպել հնարավոր հանդիպումը, որից հետո ավելի պարզ կլինի, թե ինչ վիճակում է բանակցային գործընթացը: